АҞӘА, рашәара 25 - Sputnik. Ҭырқәтәылатәи апартиа Vatan ("Аԥсадгьыл") иазнархиеит Аиҩызарази аҭынчрази Амшынеиқәа-Адгьылбжьаратәмшын план, Аԥсны ахьыԥшымра азхаҵарагьы абрахь иналаҵаны ҳәа аанацҳауеит РИА Новости.
Адокумент инақәыршәаны, апартиа ажәадгала ҟанаҵеит иара убасгьы: Ҟрым Урыстәыла ишахәҭаку азхаҵаразы, Ҭырқәтәылатәи Ареспублика Аҩадатәи Кипр хьыԥшымкәа азхаҵаразы, иара убасгьы Шьамтәыла аҭынчра еиҿкаазарци Азербаиџьан аҵакыратә акзаара азхаҵазарци, ЕАА Ливиа аусқәа ахы рыланамгалаларц азгьы.
2008 шықәса нанҳәа 26 рзы Аахыҵ Уаԥстәылатәи аимак ашьҭахь официалла Аԥсны ахьыԥшымра азханаҵеит Урыстәыла, иара убри ашықәс, цәыббра 5 рзы – Никарагуа. 2009 шықәса рзы – Венесуела, Науру, 2018 шықәса рзы Аԥсны ахьыԥшымра азханаҵеит Шьамтәыла.
Приднестровиа-Молдавиатәи Ареспубликеи Ашьха-Ҟарабахтәи Ареспубликеи Аԥсны ахьыԥшымра азхарҵеит абҵара 17 2006 шықәса рзы, 2015 шықәсазы – ДЖәРеи ЛЖәРеи.
Иара убас шәаԥхьар ҟалоит: